پرزیدنت رجب طیب اردوغان، ژنوده قیبریس مذاکیره‌لرینده، روم کسیمی و یونانیستانین هله فرق‌لی گؤزلنتیلر ایچینده اولدوغونو ایفاده ائده‌رک، تورک عسگری‌نین آدادان چکیلمه‌سی‌نین سؤز قونوسو اولمادیغینی سؤیله‌دی.
ایستانبولدا اولان اردوغان، گوندمله باغلی دانیشدی.
قیبریسدا چؤزوم آختاریش‌لارینا توخونان اردوغان؛
"قوزئی قیبریس تورک جمهوریتی چالیشما ایچری‌سینده، صمیمیت اورتایا قویور اما روم کسیمی و ضامن اؤلکه اولا‌راق یونانیستان، هله بون‌لار فرق‌لی گؤزلنتی‌لر ایچری‌سینده‌دیرلر" دئدی.
عنان پلانی‌نین آرتیق گئچرلی‌لیگی اولمادیغینی وورغولایان اردوغان،
"ایندی یئنی بیر مذاکیره سوره‌جی وار. بیره دؤرد، یعنی بیر دؤور قوزئی قیبریس تورک رهبرلیگی باشقان‌لیق ائده‌جک، 4 دؤور گونئی قیبریس روم رهبرلیگی باشقان‌لیق ائده‌جک، بئله بیر شئی ده اولابیلمز. بونو داها اول ده دانیشمیشدیق؛ 1ه 2، بیر دؤور قوزئی قیبریس تورک رهبرلیگی لیدئرلیگی آلا‌جاق، ایکی دؤور روم کسیمی رهبرلیگی آلا‌جاق. عدالتلی اولان بودور. یعنی بیز اورادا عدالت‌لی، قابساییجی بیر باریش ایستییریکسه اؤلچوسو بودور. 'بونون دیشیندا بیزدن کیمسه بیر شئی گؤزلمه‌سین دئدیک، بونو یئتکیلی‌لرینه سؤیله‌دیک" دئدی.
